Borgmester Leon Sebbelin (Rad.V.) kunne fredag indvie Rebild Kommunes nye rådhus i Støvring. Indvielsen finder sted mindre end en uge efter, at kommunens medarbejdere er flyttet ind i den nye bygning. Det er ikke kun medarbejderne i Rebild Kommunes forvaltning, der har fået arbejdsplads i det nye rådhus. Også Nærpoliti Støvring er flyttet ind i bygningen på Hobrovej. Byrådspolitikere og ansatte i Rebild Kommune viste ved fredagens indvielse rundt i det nye rådhus, som er bygget på den grund, hvor Støvring Højskole tidligere lå.

Referat:
Rebild Kommunes nye rådhus i Støvring bliver fredag indviet. Fremover kommer ikke kun kommunens forvaltning, men også Nærpolitiet til at holde til i bygningen.